Δεν θα μπω σε λεπτομέρειες σχετικά με τα χαρακτηριστικά του τηλεφώνου, απλά να πω ότι πρόκειται για ένα εξαιρετικό κινητό, ολοκληρωμένο πλέον σε όλα τα επίπεδα, η ναυαρχίδα της Samsung για το 2018. Το τηλέφωνο ανήκει στην γνωστή σειρά Note της εταιρείας και οπότε όποιος το αγοράζει ξέρει τι παίρνει σε όλα τα επίπεδα: μέγεθος συσκευής, χρηστικότητα, παραγωγικότητα, με καταπληκτική φωτογραφία και βίντεο, υπέροχη οθόνη, πολύ καλή αυτονομία μπαταρίας, δυνατό επεξεργαστή, άψογο για μουσική και παιχνίδια κτλ. Με το αναβαθμισμένο One UI της εταιρείας το κινητό πλέον έχει γίνει απολαυστικό στην καθημερινή χρήση του.Με την έλευση του εντυπωσιακού S10 και με τα βλέμματα όλων στραμμένα εκεί και με την τιμή του note 9 να έχει υποχωρήσει αρκετά, είναι η ευκαιρία για όποιον θέλει να δοκιμάσει ένα εξαιρετικό κινητό, κάνοντας μια αγορά που πραγματικά θα του προσφέρει ικανοποίηση καλύπτοντας τις ανάγκες του στο έπακρο.